
REFERAT DE APROBARE
privind aprobarea documentației tehnico-economice faza DALI.  indicatorilor tehnico-economici, inclusiv anexa privind descrierea investiției , pentru proiectul:
„AMENAJARE STRADA BALADEI”
Obiectivul de investiții „AMENAJARE STRADA BALADEI” este situat în intravilanul Municipiului Târgu Mureș, în zona centrală a municipiului, strada Baladei realizând legătura între strada Horea și strada Cuza Vodă. Prin proiect se propune amenajarea străzii Baladei ca stradă cu două benzi de circulație, realizarea trotuarelor și amenajarea corespunzătoare a intersecțiilor și a sistemelor de utilități aferente. Strada proiectată se încadrează în categoria a III-a, cu două benzi de circulație.

Strada Baladei are în prezent o lungime de aproximativ 125 m, iar partea carosabilă existentă are o lățime variabilă de aproximativ 3,50–4,30 m. Strada este amenajată cu un sistem rutier vechi, alcătuit în principal din straturi asfaltice îmbătrânite și deteriorate, iar pe anumite porțiuni există strat de uzură din balast.

Starea tehnică actuală este necorespunzătoare pentru desfășurarea circulației în condiții normale de siguranță și confort. Au fost constatate, între altele, deficiențe ale sistemului rutier, lipsa unor pante transversale corespunzătoare, deficiențe ale sistemului de colectare a apelor pluviale, lipsa trotuarelor amenajate, semnalizare rutieră insuficientă și lipsa unui sistem corespunzător de iluminat stradal.

Necesitatea intervenției este amplificată de dezvoltarea zonei și de realizarea parcării subterane din zona străzii Cuza Vodă, fapt care va conduce la creșterea fluxurilor de trafic rutier și pietonal. Amenajarea străzii Baladei este astfel necesară pentru preluarea și distribuirea în condiții de siguranță și confort a fluxurilor de trafic suplimentare.

Prin realizarea investiției se urmărește:creșterea capacității de circulație și a fluenței traficului; îmbunătățirea condițiilor de confort pentru participanții la trafic; creșterea siguranței circulației rutiere și pietonale; reducerea riscului de producere a accidentelor; asigurarea unor condiții corespunzătoare de circulație pietonală; îmbunătățirea sistemului de colectare și evacuare a apelor pluviale; modernizarea iluminatului public; realizarea infrastructurii tehnice pentru fibră optică; îmbunătățirea condițiilor de mediu și a calității spațiului urban.

Descrierea investiției

Prin proiect se propune amenajarea străzii Baladei ca stradă cu două benzi de circulație, realizarea trotuarelor și amenajarea corespunzătoare a intersecțiilor și a sistemelor de utilități aferente. Strada proiectată se încadrează în categoria a III-a, cu două benzi de circulație..

Ampriza proiectată este de aproximativ 1.805 mp, suprafața carosabilă existentă fiind de aproximativ 702 mp, iar lungimea totală a străzii este de 125 m.

Pentru asigurarea amprizei proiectate este necesară exproprierea unei suprafețe totale de 765 mp, conform documentației DALI, precum și demolarea unor construcții existente.

Indicatorii tehnico – economici

Pentru obiectivul de investiţii
„AMENAJARE STRADA BALADEI“
a) indicatori maximali, respectiv valoarea totală a obiectivului de investiţii, exprimată în lei, cu TVA, din care construcţii-montaj (C+M), în conformitate cu devizul general;
Scenariu 1

Cheltuieli pentru investiția de baza (Cap.4) : 2.223.546,32 lei fără TVA / 2.690.491,05 lei cu TVA
Cheltuieli C+M : 2.698.546,32 lei fără TVA / 3.174.731,05 lei cu TVA

Cheltuieli totale: 8.438.878,49 lei fără TVA / 10.204.809,33 lei cu TVA
Scenariu 2

Cheltuieli pentru investiția de baza (Cap.4) : 2.306.628,22 lei fără TVA / 2.791.020,15 lei  cu TVA
Cheltuieli C+M : 2.781.628,22 lei fără TVA / 3.275.260,15 lei cu TVA
Cheltuieli totale: 8.564.415,24 lei fără TVA / 10.356.516,88 lei cu TVA
Conform Devizului general estimativ – Scenariul tehnico-economic nr. 1 (propus spre implementare), aferent obiectivului „REAMENAJAREA PARCULUI MIHAI EMINESCU, MUNICIPIUL TÂRGU MUREȘ”, valoarea investiției este:

Conform Devizului general:
	Capitol
	Valoare fără TVA
	Valoare cu TVA

	Capitolul 1 – Cheltuieli pentru obținerea și amenajarea terenului
	3.975.000,00 lei
	4.809.750,00 lei

	Capitolul 2 – Cheltuieli pentru asigurarea utilităților
	0,00 lei
	0,00 lei

	Capitolul 3 – Proiectare și asistență tehnică
	601.500,00 lei
	727.815,00 lei

	Capitolul 4 – Investiția de bază
	2.223.546,32 lei
	2.690.491,05 lei

	Capitolul 5 – Alte cheltuieli
	678.893,27 lei
	815.227,22 lei

	Capitolul 6 – Probe tehnologice și teste
	0,00 lei
	0,00 lei

	Capitolul 7 – Marja de buget și rezerva pentru ajustarea prețurilor
	959.938,90 lei
	1.161.526,06 lei

	TOTAL GENERAL
	8.438.878,49 lei
	10.204.809,33 lei


b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare:
Indicatori fizici

lungime stradă amenajată: 125 m;

carosabil: 905 mp;

trotuare: 410 mp;

zonă verde: 460 mp;

rețea canalizare pluvială: 110 ml.

Durata de execuție a proiectului este prevăzută la 8 luni, din care durata lucrărilor de execuție este de 6 luni.

b) descrierea sumara a proiectului:
Prin proiect se propune amenajarea străzii Baladei ca stradă cu două benzi de circulație, realizarea trotuarelor și amenajarea corespunzătoare a intersecțiilor și a sistemelor de utilități aferente. Strada proiectată se încadrează în categoria a III-a, cu două benzi de circulație.
Documentația DALI analizează două variante tehnice:

Varianta 1 – sistem rutier suplu. Soluția presupune realizarea unui sistem rutier asfaltic alcătuit, în principal, din strat de formă din balast nisipos, strat de fundație din balast, strat de piatră spartă, strat de legătură din binder și strat de uzură din beton asfaltic modificat.
Avantajele principale ale variantei sunt posibilitatea realizării etapizate a structurii, remedierea mai ușoară a eventualelor degradări, costul investiției mai redus, confortul superior la rulare și posibilitatea intervențiilor ulterioare asupra rețelelor subterane.

Varianta 2 – sistem rutier rigid. Această variantă presupune realizarea unei structuri rutiere cu strat de balast, piatră spartă, strat de nisip, folie și îmbrăcăminte din beton de ciment BcR4,5.
Sistemul rigid prezintă avantaje în cazul traficului greu și foarte greu și o durată de exploatare mai mare, însă presupune costuri inițiale mai ridicate, tehnologii de execuție mai complexe, perioade mai mari până la redarea traficului și intervenții ulterioare mai dificile.

În urma analizei tehnice și financiare, documentația recomandă Varianta 1 – sistem rutier suplu, considerată soluția optimă din punct de vedere tehnic și financiar și adecvată pentru traficul ușor și redus estimat pentru strada Baladei.

Principalele lucrări prevăzute sunt:

· desfacerea sistemului rutier existent și realizarea unui sistem rutier nou;

· amenajarea unei părți carosabile cu lățimea de 6,00 m;

· realizarea a două benzi de circulație;

· amenajarea trotuarelor cu lățimea de minimum 1,50 m;

· realizarea bordurilor;

· realizarea unei zone verzi între partea carosabilă și trotuar;

· amenajarea sistemului de iluminat public cu stâlpi metalici și corpuri LED;

· realizarea canalizației tehnice pentru fibră optică;

· realizarea rețelei de canalizare pluvială și a gurilor de scurgere;

· amenajarea intersecțiilor și a trecerilor pentru pietoni;

· realizarea măsurilor de accesibilizare pentru persoanele cu dizabilități;

· lucrări de expropriere și demolare necesare realizării amprizei proiectate.
Ampriza proiectată este de aproximativ 1.805 mp, suprafața carosabilă existentă fiind de aproximativ 702 mp, iar lungimea totală a străzii este de 125 m.

Pentru asigurarea amprizei proiectate este necesară exproprierea unei suprafețe totale de 765 mp, conform documentației DALI, precum și demolarea unor construcții existente.

Director adj.,

Mureșan Mihai

        SOÓS ZOLTÁN  

H O T Ă R Â R E A     nr. ______

din _____________________ 2026
privind aprobarea documentației tehnico-economice faza D.A.L.I.și a indicatorilor tehnico-economici, inclusiv anexa privind descrierea investiției , pentru proiectul:
„DALI  AMENAJARE STRADA BALADEI” 
Consiliul local municipal Târgu Mureş, întrunit în şedinţă ordinară de lucru,

Având în vedere: 
a) Referatul de aprobare nr.  Din 00.08.2026, inițiat de Primarul Municipiului Târgu Mureș, prin Serviciul public Administrația Domeniului Public, privind aprobarea documentației tehnico-economice faza DALI și a  indicatorilor tehnico-economici, inclusiv anexa privind descrierea investiției , pentru proiectul: „DALI  AMENAJARE STRADA BALADEI” 
b) Raportul Comisiilor de specialitate din cadrul Consiliului local municipal Târgu Mureş, 
c) Proiectul nr. 03/2026 privind „DALI  AMENAJARE STRADA BALADEI”
 elaborat de către ONE CAD STUDIO S.R.L.
În conformitate cu:

· Art. 1-2, art. 5 și art. 7 din H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificîrile și completîrile ulterioare,
· Art. 80-83 din Legea nr. 24/2000 republicată, privind normele de tehnică legislativă pentru elaborarea actelor normative,
· O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,
· Art. 44 din Legea nr. 273/2006 privind finanţele publice locale, cu modificările şi completările ulterioare, 

În temeiul dispozițiilor art. 129 alin. (1), alin (2) lit. b) , alin (4) lit. d), art. 136 alin (1), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ,
H o t ă r ă ş t e :

    Art. 1. Se aprobă documentația tehnico-economică faza DALI., indicatorii tehnico-economici privind descrierea scenariului 1 a investiției, pentru proiectul: „DALI  REAMENAJARE STRADA BALADEI “ conform Anexei 1, care face parte integrantă din prezenta hotărâre.
  Art. 2. Cu aducerea la îndeplinire a prevederilor prezentei hotărâri se încredinţează Primarul Municipiului Târgu Mureş, prin Direcția Economică, Direcția Arhitect Şef şi Serviciul public- Administraţia Domeniului Public.
 Art. 3. În conformitate cu prevederile art. 252, alin. 1, lit. c, ale art. 255 din O.U.G. nr. 57/2019 privind Codul administrativ, precum şi ale art. 3 alin.1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.
 Art. 4. Prezenta hotărâre se comunică:

- Primarului

- Direcției Economice

- Direcţiei Arhitect Şef

- Serviciului public - Administraţia Domeniului Public
Viză de legalitate,

Secretar general al Municipiului Târgu Mureș

Bordi Kinga

         *Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute  de art. 129, art.139 din O.U.G. nr. 57/2019 privind Codul administrativ

